ট্রু বিউটি (; ইয়শিনকাংনিম) মুন গা-ইয়ং, চা ইউন-উ, হোয়াং ইন-ইয়প এবং পার্ক ইউ-না অভিনীত একটি দক্ষিণ কোরিয়ান টেলিভিশন সিরিজ। এটি ২০২০ সালের ৯ ডিসেম্বর থেকে ৪ ফেব্রুয়ারি ২০২১ প্রতি বুধবার এবং বৃহস্পতিবার ২২:৩০ (কেএসটি) তে টিভিএনতে প্রচারিত হয়।   সংক্ষিপ্তসার  উচ্চবিদ্যালয়ের শিক্ষার্থী লিম জু-কিয়ং ছোটবেলা থেকেই তার চেহারা নিয়ে হীনমন্যতায় ভুগতো। ফলে নিজের আসল চেহারা লুকানোর জন্য সে ভারী মেকআপ পরতে শুরু করে। তার চমৎকার মেকআপ দক্ষতার কারণে সে সুন্দর হয়ে ওঠে এবং তার মেকআপ পরা মুখটিই সবার কাছে তার আসল চেহারা হয়ে ওঠে। সে তার উচ্চবিদ্যালয়ের সতীর্থ ধনী ও শীতল ছেলে লি সু-হো এবং গুণী কিন্তু আগ্রাসী হান স-জুনের সাথে বন্ধুত্ব গড়ে তোলে। জু-কিয়ঙের প্রতিদিনকার জীবন ও তার একজন কসমেটোলজিস্ট হয়ে ওঠার স্বপ্নকে কেন্দ্র করে ধারাবাহিকের কাহিনী অগ্রসর হয়।   চরিত্রায়নে  মূল চরিত্র লিম জু-কিয়ং চরিত্রে মুন গা-ইয়ং অল্পবয়সী জু-কিয়ং চরিত্রে লি গো-ইউন ২-৫ শ্রেণির নবাগত ছাত্রী যে সম্প্রতি সেবম হাইস্কুলে বদলি হয়ে এসেছে। সবাই তাকে কুৎসিত চেহারার মনে করার কারণে সে পরিবার ও তার প্রাক্তন স্কুলে হেনস্তার শিকার হয়। ইন্টারনেটে টিউটোরিয়াল ভিডিও দেখে মেকআপে পারদর্শী হয়ে ওঠে। খুব দ্রুত সে তার নতুন বিদ্যালয়ে জনপ্রিয়তা লাভ করে এবং বন্ধুবান্ধবদের কাছে 'দেবী' নামে পরিচিতি পায়। জু-কিয়ং লোমহর্ষক কমিকবুক ও হেভিমেটাল পছন্দ করে। লি সু-হো চরিত্রে চা ইউন-উ অল্পবয়সী সু-হো চরিত্রে লি সিউং-উ সেবম হাইস্কুলের ২-৫ শ্রেণির ছাত্র, যে তার সুদর্শন চেহারা এবং শ্রেণিতে প্রথম হওয়ার কারণে অনেক জনপ্রিয়। সমস্যাপূর্ণ পরিবার ও এক মর্মান্তিক দুর্ঘটনা তাকে বরফ-শীতল ব্যক্তিত্বের অধিকারী করে তুলেছে, যে আগ্রহের কেন্দ্রবিন্দু হতে ভীষণ অপছন্দ করে। পূর্বে সে স-জুনের সেরা বন্ধু ছিলো। জু-কিয়ঙের মতো সেও লোমহর্ষক কমিকবই পছন্দ করে।  হান স-জুন চরিত্রে হোয়াং ইন-ইয়প সেবম হাইস্কুলের ২-৫ শ্রেণির ছাত্র, যে তার সুদর্শন চেহারার জন্য সমান জনপ্রিয়। কঠিন চেহারার অধিকারী হলেও সে খুব দয়ালু ও নরম মনে মানুষ, বিশেষত তার মা ও বোনের প্রতি। পূর্বে সে সু-হোর সেরা বন্ধু এবং একজন আইডল ট্রেইনি ছিলো। কিন্তু এক মর্মান্তিক দুর্ঘটনার পর তারকা হওয়ার পথ সে ছেড়ে দেয়। সু-হোর সাথে সব সম্পর্ক ছিন্ন করে এবং দুজনের মধ্যে শত্রুতা তৈরি হয়। কাং সু-জিন চরিত্রে পার্ক ইউ-না সেবম হাইস্কুলের ২-৫ শ্রেণির ছাত্রী, যে সু-হোর বাল্যবন্ধু এবং পরে নবাগত জু-কিয়ঙের বন্ধু হয়ে ওঠে। কিন্তু তার বাবা-মা তাকে সর্বদা সু-হোর সাথে তুলনা করে এবং তাকে বিদ্যালয়ে সেরা হওয়ার জন্য চাপ প্রয়োগ করে।  সহকারী চরিত্র লিম জু-কিয়ঙের পরিবার হোং হিয়ন-সুক চরিত্রে জাং হিয়ে-জিন হি-কিয়ং, জু-কিয়ং ও জু-ইয়ঙের মা। তার একটি বিউটিশপ রয়েছে যা বয়স্কদের মধ্যে জনপ্রিয়।  লিম জে-পিল হি-কিয়ং, জু-কিয়ং ও জু-ইয়ঙের বাবা, যে এক প্রতারণায় বিশাল অঙ্কের টাকা হারায় এবং সবাইকে নিয়ে তাদের পুরাতন বাড়িতে ফিরে আসতে বাধ্য হয়। লিম হি-কিয়ং চরিত্রে ইম সে-মি অল্পবয়সী হি-কিয়ং চরিত্রে পার্ক স-কিয়ং (পর্ব ১) জু-কিয়ঙের বড় বোন, পরিবার যাকে তার সুন্দর চেহারা ও বুদ্ধির জন্য পছন্দ করে। লিম জু-ইয়ং চরিত্রে কিম মিন-গি অল্পবয়সী জু-ইয়ং চরিত্রে পার্ক জু-হোয়ান (পর্ব ১) জু-কিয়ঙের ছোট ভাই  লি সু-হোর পরিবার লি জু-হন চরিত্রে জং জুন-হো সু-হোর বাবা, বিখ্যাত অভিনেতা এবং মুভ এন্টারটেইনমেন্ট কোম্পানির প্রধান নির্বাহী কর্মকর্তা  হান স-জুনের পরিবার হান গো-উন চরিত্রে ইয় জু-হা সেবম হাই স্কুলের শিক্ষার্থী; স-জুনের ছোট বোন। লি মি-হিয়াং চরিত্রে পার্ক হিয়ন-জং স-জুন ও গো-উনের মা  কাং সু-জিনের পরিবার কাং জুন-হিয়ক চরিত্রে স সাং-ওন সু-জিনের বাবা কিম জি-ইয়ন চরিত্রে ইউ দাম-ইয়ন সু-জিনের মা  সেবম হাই স্কুল হান জুন-উ চরিত্রে ও উই-শিক ২-৫ শ্রেণির শ্রেণিশিক্ষক এবং সেবম হাই স্কুলের সাহিত্যের শিক্ষক ছোয়ে সু-আ চরিত্রে কাং মিন-আ ২-৫ শ্রেণির শিক্ষার্থী; জু-কিয়ং ও সু-জিনের বন্ধু; তে-হুনের গার্লফ্রেন্ড  ইউ তে-হুন চরিত্রে লি ইল-জুন ২-৫ শ্রেণির শিক্ষার্থী; সু-আর বয়ফ্রেন্ড আন হিয়ন-গিউ ২-৫ শ্রেণির শিক্ষার্থী; হা জি-ইয়ং চরিত্রে হান ই-ইয়ং ২-৫ শ্রেণির শিক্ষার্থী  কিম ছো-রোং চরিত্রে লি উ-জে শিক্ষার্থী; সে-জুনের বন্ধু কিম শি-হিয়ন চরিত্রে কিম হিয়ন-জি শিক্ষার্থী  জিন হি-জং চরিত্রে কিম মিয়ং-জি প্রথম বর্ষের শিক্ষার্থী;  সহকারী প্রধান শিক্ষক চরিত্রে কিম বিয়ং-ছন  ইয়োংপা হাই স্কুল  লি সং-ইয়োং চরিত্রে শিন জে-হুই হেনস্তাকারী শিক্ষার্থী; পার্ক সে-মি চরিত্রে জন হিয়ে-ওন শিক্ষার্থী; সুন্দর চেহারার জনপ্রিয় ছাত্রী, যে জু-কিয়ংকে হেনস্তা করে এবং পরে সেবম হাই স্কুলে বদলি হয়। জু হিয়ে-মিন চরিত্রে ও ইউ-জিন শিক্ষার্থী; প্রচন্ড হেনস্তার মুখোমুখি হয়ে পরে সেবম হাই স্কুলে বদলি হয়। পার্ক জি-হিই চরিত্রে স হিয়ে-ওন শিক্ষার্থী; পার্ক সে-মির বন্ধু   অন্যান্য  ওয়াং জা চরিত্রে ইম হিয়ন-সং কমিকবইয়ের দোকান প্রিন্স কমিকসের মালিক, যেখানে জু-কিয়ং ও সু-হোর নিয়মিত যাতায়াত রয়েছে। কলম্বাস পার্ক চরিত্রে পার্ক ইয়ং-সু একজন লোক যে কৌশলে জু-কিয়ঙের বাবার টাকা আত্মসাৎ করে।   বিশেষ উপস্থিতি  জং সে-ইয়ন চরিত্রে কাং ছান-হিই (পর্ব ১, ৪-৫, ১১-১২, ১৬) সু-হো ও সে-জুনের বন্ধু; মুভ এন্টারটেইনমেন্টের অধীনে এক বয়গ্রুপের সদস্য। অনলাইনে প্রচন্ড হেনস্তা ও মিথ্যা অভিযোগের শিকার হয়ে এক উঁচু দালানের উপর থেকে লাফিয়ে আত্মহত্যা করে। সেলেনা চরিত্রে গো উ-রি বিখ্যাত মেকআপ শিল্পী যাকে জু-কিয়ং অনুসরণ করে এবং পরে তার জন্য কাজ করে। ওয়াং হিয়ন-বিন চরিত্রে লি তে-রি (পর্ব ১) ইয়ংপা হাইস্কুলের সুদর্শন পুষ্টিবিদ, যাকে জু-কিয়ং পছন্দ করতো। প্রতিবেশী মহিলা চরিত্রে ওক জু-রি (পর্ব ১) এবং ছা ইয়ং-ওক (পর্ব ১-২) সু-হোর হাউজকিপার চরিত্রে লি জে-ইউন (পর্ব ৩) ইতিহাসের শিক্ষক চরিত্রে সোং হুন (পর্ব ৩) একজন ক্রেতার চরিত্রে আম তে-ইউন (পর্ব ৩) জু-হনের সহকারী চরিত্রে কিম জং-হাক মুদি দোকানের লোক চরিত্রে জাং ইয়ং-হিয়ন (পর্ব ৩), মুন হাক-জিন (পর্ব ৩) এবং তে-গিয়ন (পর্ব ৩) ইউন দান-ও চরিত্রে কিম হিয়ে-ইউন (পর্ব ৪) বেক কিয়ঙের ক্লাসমেট ও বাগদত্তা; হা-রুর গার্লফ্রেন্ড বেক কিয়ং চরিত্রে লি জে-উক (পর্ব ৪) দান-ওর ক্লাসমেট ও বাগদত্তা রিউ হিয়ং-জিন চরিত্রে জং গন-জু (পর্ব ৭) সনিল হাইস্কুলের বেসবল খেলোয়াড় যে জু-কিয়ংকে পছন্দ করে। ক্যাম্পিং সাইটের ম্যানেজার উ হিয়ন (পর্ব ৮) এমসি জেরং চরিত্রে কিম জে-উক  কাল্পনিক হেনস্তাকারীদলের প্রধান চরিত্রে জং ইয়ে-নোক (পর্ব ৯) মিন জে-জুন চরিত্রে লি হান-উই (পর্ব ১৩) প্লাস্টিক সার্জন ও নাম-জু চরিত্রে কিম ইয়ং-দে (পর্ব ১৫) একজন আগন্তুক জু-কিয়ং যাকে নামসান টাওয়ারের কাছে সু-হো বলে ভুল করে। ছে-নি চরিত্রে লিম দা-ইয়ং (পর্ব ১৫-১৬) মুভ এন্টারটেইনমেন্টের অধীনস্হ একজন সেলিব্রিটি   পর্বসমূহ   তথ্যসূত্র  বহিঃসংযোগ       বিষয়শ্রেণী:দক্ষিণ কোরিয়ার টেলিভিশন ধারাবাহিক বিষয়শ্রেণী:কোরীয় ভাষার টেলিভিশন অনুষ্ঠান বিষয়শ্রেণী:স্টুডিও ড্রাগনের টেলিভিশন ধারাবাহিক বিষয়শ্রেণী:দক্ষিণ কোরীয় ওয়েবটুন অবলম্বনে টেলিভিশন অনুষ্ঠান বিষয়শ্রেণী:টিভিএন (দক্ষিণ কোরীয় টেলিভিশন চ্যানেল)-এর টেলিভিশন ধারাবাহিক বিষয়শ্রেণী:দক্ষিণ কোরীয় উচ্চ বিদ্যালয় সম্পর্কিত টেলিভিশন ধারাবাহিক বিষয়শ্রেণী:দক্ষিণ কোরীয় প্রণয়ধর্মী হাস্যরসাত্মক টেলিভিশন ধারাবাহিক বিষয়শ্রেণী:স্টুডিও এন-এর টেলিভিশন ধারাবাহিক বিষয়শ্রেণী:২০২০-এ অভিষিক্ত দক্ষিণ কোরীয় টেলিভিশন ধারাবাহিক বিষয়শ্রেণী:২০২১-এ সমাপ্ত দক্ষিণ কোরীয় টেলিভিশন ধারাবাহিক